Columna Theodosii
Columna Theodosii in urbe Constantinopoli iussu imperatoris Theodosii I erecta est, medio Foro Theodosii seu Tauri, eodem loco ubi hodie Beyazıt Meydanı iacet, et imperatore Arcadio anno 396 sacrata. Imperator Alexius V Ducas, a militibus quartae expeditionis sacrae captus et morte damnatus, a summa columna deiectus est mense Decembri 1205. Sultanus Baiazethes II (sultanus Ottomanicus) saeculo XV exeunte columnam delapidari iussit; lapides partim ad Balnea Baiazethae construenda adhibitae sunt, quae Beyazıt Meydanı adiacent. Columna series imaginum monstravit, sicut Romae Columna Traiani; censetur res gestas Theodosii ibi narratas fuisse. Posteriores autem, vera ratione imaginum iam oblita, prophetias de rebus urbis Constantinopolis futuras ibi recognoverunt.